Diari Oficial de la Generalitat Valenciana


Sumari del DOGV 9952, del 07-10-2024 (2024/10556)

ANUNCI pel qual se sotmet a consulta pública prèvia el projecte d'orde per la qual es regula la creació i el procediment d'inscripció dels obligats tributaris del cànon de sanejament en el Registre d'entitats subministradores, el Registre de contribuents per usos no domèstics i el Registre de subministraments propis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/10715

CVE
:   ZDRW-E-6056-17342

Data del document
:   23-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

De conformitat amb el que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i en relació amb l'article 133 de la Llei 39/2015, d'1 d'octubre, del procediment administratiu comú de les administracions públiques, amb l'objectiu de millorar la participació de la ciutadania en el procediment d'elaboració de normes, amb caràcter previ a l'elaboració d'un avantprojecte o projecte normatiu, se substanciarà un tràmit de consulta pública prèvia a través del portal web de l'administració competent, en el qual s'oferirà a la ciutadania i a les organitzacions més representatives, potencialment afectades per la futura norma, informació sobre diferents aspectes d’esta per a demanar la seua opinió, facilitar la seua comprensió i sol·licitar la seua col·laboració.

A l’efecte de complir este mandat, s'anuncia l'obertura d'un període de consulta pública prèvia per part de la Conselleria d'Hisenda, Economia i Administració Pública en relació amb la iniciativa per a l'elaboració i la tramitació del projecte normatiu esmentat més amunt, durant el termini de quinze dies naturals comptat a partir de l'endemà de la publicació del present anunci en el *Diari Oficial de la Generalitat Valenciana*.

La informació referent als problemes que es pretenen solucionar amb la iniciativa, la necessitat i l’oportunitat de la seua aprovació, els seus objectius, així com les possibles solucions alternatives reguladores i no reguladores, tal com exigix la normativa vigent, pot consultar-se en el portal de participació de la Generalitat [https://gvaparticipa.gva.es](https://gvaparticipa.gva.es ) amb la finalitat que les persones i organitzacions potencialment afectades puguen presentar les seues aportacions i opinions.

Les al·legacions, suggeriments o observacions es realitzaran, preferentment, a través d’este portal de participació o bé remetre's directament a l'adreça de correu electrònic [efruldldmnogkeiugm@nky.xi](mailto:igvsafuxvcsrddwxux@you.br)  designada a este efecte per la Direcció General de Tributs i Joc, òrgan impulsor de la iniciativa normativa.

Per a l’adequada interpretació, valoració i, si escau, incorporació de les aportacions a iniciativa normativa de referència, estes s'hauran de plantejar de manera concreta, fonamentant les raons que les sostenen.

  

València, 23 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública